CELEX: 32013R0728
Language: fi
Date: 2013-07-25 00:00:00
Title: Komission täytäntöönpanoasetus (EU) N:o 728/2013, annettu 25 päivänä heinäkuuta 2013 , tiettyjen tavaroiden luokittelusta yhdistettyyn nimikkeistöön

30.7.2013   
            
            
               FI
            
            
               Euroopan unionin virallinen lehti
            
            
               L 203/1
            
         KOMISSION TÄYTÄNTÖÖNPANOASETUS (EU) N:o 728/2013,
   annettu 25 päivänä heinäkuuta 2013,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä heinäkuuta 2013.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Kääntöpyörä, joka muodostuu seuraavista osista:
                  
                              —
                           
                           
                              ruostumattomasta teräksestä valmistettu suorakaiteen muotoinen kiinnityslevy, jonka mitat ovat noin 14 × 10 cm ja jossa on 4 ruuvin reikää,
                           
                        
                              —
                           
                           
                              ruostumattomasta teräksestä valmistettu haarukanmuotoinen pesä, jonka kääntölaakeri pyörii 360 astetta,
                           
                        
                              —
                           
                           
                              kumirengas, jonka halkaisija on noin 13 cm ja leveys noin 4 cm,
                           
                        
                              —
                           
                           
                              muovivanne, jossa on laakeri.
                           
                        Kääntöpyörä, joka voidaan asentaa erilaisiin tavaroihin, kuten kuljetusvaunuihin, sairaalavuoteisiin ja muihin huonekaluihin.
                  
                      (1) Ks. kuva.
               
               
                  7326 90 98
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 7326, 7326 90 ja 7326 90 98 nimiketekstien mukaisesti.
                  Luokittelu nimikkeeseen 8302 ei tule kyseeseen, koska kyseiseen nimikkeeseen kuuluvat vain kääntöpyörät, joiden halkaisija on enintään 75 mm tai joiden leveys on enintään 30 mm (ks. 83 ryhmän 2 huomautus).
                  Kääntöpyörän pääasiallinen käyttötarkoitus ei käy ilmi sen objektiivisesti todettavista ominaisuuksista, koska se sopii yhtä hyvin esimerkiksi nimikkeen 8716 (kuljetusvaunut), nimikkeen 9402 (sairaalavuoteet) tai nimikkeen 9403 (muut huonekalut) tavaroihin. Luokittelu tietyn tavaran osaksi ei siksi tule kyseeseen.
                  Kääntöpyörä on kokoonpantu tavara, joka koostuu erilaisista materiaaleista (ruostumattomasta teräksestä, kumista ja muovista). Se osa, joka antaa kääntöpyörälle sen olennaisen luonteen, on ruostumatonta terästä oleva pesä, koska se on kääntöpyörän rakenteen perusta.
                  Sen vuoksi kääntöpyörä on luokiteltava CN-koodiin 7326 90 98 muuksi rauta- tai terästavaraksi.
               
            
         
      
         (1)  Kuva on ainoastaan ohjeellinen.